ລາວຈະຜະລິດ ໄຟຟ້າເພີ້ມຂຶ້ນ ເປັນ 12,500 ເມກາວັດ ໃນປີ 2020 
ລາມມີແຜນທີ່ຈະເພີ່ມການຜະລິດ ພະລັງງານໄຟຟ້າຂຶ້ນເປັນ 12,500 ເມກາວັດ ໃນປີ 2020 ດ້ວຍການຊຸກຍູ້ ການກໍ່ສ້າງ 8 ເຂື່ອນ ແລະ 1 ໂຮງງານໄຟຟ້າຖ່ານຫິນ ໃຫ້ສໍາເລັດ.
ລັດຖະບານລາວວາງແຜນການທີ່ຈະເພີ່ມຜົນຜະລິດພະລັງ ງານໄຟຟ້າຂຶ້ນເປັນ 12,500 ເມກາວັດ ພາຍໃນປີ 2020 ດ້ວຍການຊຸກຍູ້ການກໍ່ສ້າງ 8 ໂຄງການເຂື່ອນແລະ 1 ໂຮງ ງານໄຟຟ້າຖ່ານຫິນ ໃຫ້ສໍາເລັດຕາມແຜນການ ກົມນະໂຍບາຍ ແລະແຜນການພະລັງງານໃນສັງກັດກະຊວງ ພະລັງງານ ແລະບໍ່ແຮ່ ລາຍງານວ່າ ຄວາມອາດສາມາດໃນ ການຜະລິດພະລັງງານໄຟຟ້າຂອງລາວຈະເພີ່ມຂຶ້ນຈາກ 3,200 ເມກາວັດ ໃນປັດຈຸບັນນີ້ ເປັນບໍ່ໜ້ອຍກວ່າ 12,500 ເມກາວັດພາຍໃນປີ 2020 ຖ້າຫາກວ່າການດໍາເນີນການກໍ່ ສ້າງເຂື່ອນ ແລະໂຮງງານຜະລິດກະແສໄຟຟ້າທີ່ກໍາລັງດໍາ ເນີນການຢູ່ໃນເວລານີ້ເປັນໄປຕາມແຜນການທີ່ວາງໄວ້ ກໍຄືການກໍ່ສ້າງເຂື່ອນ 8 ໂຄງ ການ ແລະໂຮງງານຜະລິດກະແສໄຟຟ້າ ຈາກຖ່ານລິກໄນ້ຕ໌ 1 ແຫ່ງໃຫ້ສໍາເລັດ ສໍາລັບໂຄງການທີ່ຄາດໝາຍວ່າ ຈະກໍ່ສ້າງແລ້ວສໍາເລັດ ພາຍໃນປີ 2015 ກໍມີຢູ່ 3 ໂຄງການດ້ວຍການ ກໍຄືໂຄງ ການເຂື່ອນຫ້ວຍລໍາພັນຂະໜາດ 88 ເມກາວັດ ໃນແຂວງ ຫຼວງນໍ້າທາ ໂຄງການເຂື່ອນນໍ້າຄານ 2 ຂະໜາດ 130 ເມກາວັດໃນແຂວງຫຼວງພະບາງ ແລະໂຮງຜະລິດພະລັງ ງານໄຟຟ້າຈາກຖ່ານລິກໄນ້ຕ໌ ຫຼືໂຄງການຫົງສາລິກໄນຕ໌ ຂະໜາດ 1,800 ເມກາວັດ ໃນແຂວງໄຊຍະບູລີ ສ່ວນທີ່ຈະກໍ່ສ້າງແລ້ວສໍາເລັດ ພາຍໃນປີ 2016 ກໍປະກອບ ດ້ວຍ 3 ໂຄງການ ກໍຄືໂຄງການເຂື່ອນນໍ້າອູ່ 5 ຂະໜາດ 240 ເມກາວັດ ກັບໂຄງການ ເຂື່ອນນໍ້າອູ 6 ຂະໜາດ 180 ເມກາວັດ ໃນແຂວງຫຼວງພະບາງ ແລະໂຄງການເຂື່ອນ ນໍ້າງຽບ 1 ຂະໜາດ 180 ເມກາວັດ ໃນແຂວງວຽງຈັນ ແລະອີກ 3 ໂຄງການທີ່ເຫຼືອນັ້ນ ກໍຄື ໂຄງການເຂື່ອນນໍ້າອູ່ 2 ຂະໜາດ 120 ເມກາວັດ ກັບໂຄງການເຂື່ອນນໍ້າຄານ 3 ຂະໜາດ 60 ເມກາວັດ ໃນເຂດແຂວງຫຼວງພະບາງນັ້ນ ຈະກໍ່ສ້າງແລ້ວສໍາເລັດໃນປີ 2017 ແລະໂຄງການເຂື່ອນໄຊຍະບຸລີ ທີ່ຈະຜະລິດພະລັງງານໄຟຟ້າໄດ້ເຖິງ 1,280 ເມກາວັດນັ້ນ ກໍມີກໍານົດຈະກໍ່ສ້າງໃຫ້ສໍາເລັດພາຍໃນປີ 2019 ໂດຍຈະສົ່ງກະແສໄຟ ຟ້າໄປຂາຍໃຫ້ໄທ ໃນສັດສ່ວນ 85% ຂອງພະລັງງານໄຟຟ້າ ທີ່ຜະລິດໄດ້ທັງໝົດເຖິງ 6 ໝື່ນລ້ານກິໂລວັດ/ໂມງຕໍ່ປີ ໃນປັດຈຸບັນ ເຂື່ອນທີ່ກໍ່ສ້າງສໍາເລັດແລະໄດ້ຜະລິດກະແສໄຟຟ້າແລ້ວມີຢູ່ 18 ໂຄງການ ທີ່ຜະລິດພະລັງງານໄຟຟ້າໄດ້ລວມກັນ 3,200 ເມກາວັດ ຫຼື 12,039 67 ລ້ານກິໂລວັດ/ ໂມງຕໍ່ປີ ແລະກໍໄດ້ສົ່ງຂາຍໃຫ້ການໄຟຟ້າຝ່າຍຜະລິດແຫ່ງປະເທດໄທ (EGAT) ໃນປະ ລິມານລວມ 11,178 5 ລ້ານກິໂລວັດ/ໂມງ ຄິດເປັນມູນຄ່າເກີນກວ່າ 470 ລ້ານໂດລາ ໃນປີທີ່ຜ່ານມາ ການດໍາເນີນແຜນການດັ່ງກ່າວນີ້ຂອງກະຊວງພະລັງງານ ແລະບໍ່ແຮ່ ກໍຄືການ ຕອບສະໜອງຕໍ່ເປົ້າໝາຍຂອງພັກ ແລະລັດຖະບານລາວທີ່ຈະພັດທະນາລາວເປັນໝໍ້ໄຟຂອງ ເອເຊຍ (Battery of Asia) ໃຫ້ໄດ້ດ້ວຍການສົ່ງເສີມການ ລົງທຶນເພື່ອ ກໍ່ສ້າງເຂື່ອນຢູ່ໃນລາວໃຫ້ຫຼາຍຂຶ້ນຢ່າງບໍ່ຢຸດຍັ້ງ ແລະກໍຄືວ່າເປັນການນໍາໃຊ້ປະໂຫຍດຈາກທ່າແຮງບົ່ມຊ້ອນ ໃນດ້ານຊັບພະຍາກອນນໍ້າຂອງລາວໄດ້ເປັນຢ່າງດີອີກດ້ວຍ ດັ່ງທີ່ທ່ານຈູມມາລີ ໄຊຍະສອນ ປະທານປະເທດ ເຄີຍໄດ້ໃຫ້ ການເນັ້ນຢໍ້າວ່າ: ຫາກແຕ່ວ່າບັນຫາໃນເວລານີ້ ກໍຄືບັນດາອົງການອະນຸລັກສະພາບແວດລ້ອມທໍາມະ ຊາດ ໃນລະດັບສາກົນໄດ້ປະກາດທ່າທີຢ່າງຊັດເຈນວ່າຈະຄັດຄ້ານການກໍ່ສ້າງເຂື່ອນ ທັງໃນ ລາວ ແລະເທິງແມ່ນໍ້າຂອງຢ່າງເຖິງທີ່ສຸດ ເພາະເຊື່ອວ່າຈະສົ່ງຜົນກະທົບຕໍ່ສະພາບແວດ ລ້ອມທໍາມະຊາດແລະສັດນໍ້າຢ່າງກວ້າງຂວາງ ໂດຍໃນປັດຈຸບັນກໍໄດ້ພາກັນເຄື່ອນໄຫວ ເພື່ອຄັດຄ້ານການກໍ່ສ້າງເຂື່ອນໄຊຍະບຸລີເທິງແນວແມ່ນໍ້າຂອງ ໃນແຂວງໄຊຍະບູລີ ດ້ວຍການຄັດຄ້ານແຜນການຂອງລັດຖະບານໄທທີ່ ຈະຮັບຊື້ກະແສໄຟຟ້າໃນປະລິມານ 7,000 ເມກາວັດ ຈາກລາວ